Ahl-e haqq
Store norske leksikon,Religion og filosofi,Religioner og livssyn,Islam,Retninger i islam
Ahl-e haqq, tilhengere av en form for sjiaislam, en esoterisk og synkretistisk form som har integrert elementer fra kristendom, jødedom, gnostisisme og indiske religioner.
Ahl-e haqq-samfunnet, som kan føres tilbake til 1000-tallet, er i dag delt inn i en rekke sekter. De lever i kurdiske stammesamfunn i grenseområdene mellom Tyrkia, Irak, Iran og Syria. De har utformet en reinkarnasjons-lære og ærer sju manifestasjoner av guddommen. Både Jesus og Ali regnes som slike guddommelige manifestasjoner, det samme gjør sultan Suhak, en mytisk skikkelse som også utpekes som religionssamfunnets grunnlegger. Ahl-e haqq har tilknytning til jazidenes religionssamfunn. Les mer i Store norske leksikon sjiaislam sunni- og sjiaislam islams historie islam